Omnibus presentes litteras inspecturis, Nicolaus de Altovillari, domini regis baillivus, salutem. Noveritis quod cum soror uxoris Renaudi d’Ousson, militis, et ejus maritus coram nobis fide prestita finem et compositionem factam de majoria d’Ousson per dictum Renaudum militem et uxorem ipsius domino abbati Sancti Benedicti Floriacensis spontanea voluntate in perpetuum concesserunt et laudaverunt, nos autem ad petitionem partium presentes litteras sigillo nostro fecimus sigillari. Actum anno Domini millesimo ducentesimo trigesimo octavo, mense augusto.